প্রাথমিকে সহকারী শিক্ষক নিয়োগ, তৃতীয় ধাপের ফল প্রকাশ
সরকারি প্রাথমিক বিদ্যালয়ে সহকারী শিক্ষক নিয়োগ পরীক্ষার তৃতীয় ধাপে ঢাকা-চট্টগ্রাম বিভাগের ২১ জেলার লিখিত পরীক্ষার ফল প্রকাশ করা হয়েছে। ৩ টি পার্বত্য জেলা ছাড়া এতে ২৩ হাজার ৫৭ জন উত্তীর্ণ হয়েছেন।

আজ রোববার প্রাথমিক ও গণশিক্ষা মন্ত্রণালয় এই ফল প্রকাশ করেছে।

প্রাথমিক ও গণশিক্ষা মন্ত্রণালয়ের সিনিয়র তথ্য অফিসার মাহবুবুর রহমান তুহিন স্বাক্ষরিত এক বিজ্ঞপ্তিতে বলা হয়,  গত ২৯ মার্চে লিখিত পরীক্ষা অনুষ্ঠিত হয়। মোট ৩  লাখ ৪৯ হাজার ২৯৩পরীক্ষার্থী লিখিত পরীক্ষায় অংশ নেন। প্রাথমিক ও গণশিক্ষা মন্ত্রণালয়ের ওয়েবসাইট www.mopme.gov.bd  এবং প্রাথমিক শিক্ষা অধিদপ্তরের ওয়েবসাইট www.dpe.gov.bd -তে ফলাফল পাওয়া যাবে।

উত্তীর্ণ পরীক্ষার্থীরা মোবাইলেও মেসেজ পাবেন। মৌখিক পরীক্ষার তারিখ, সময় ও স্থান পরবর্তীতে জানানো হবে।

গত ২৯ মার্চ তৃতীয় ধাপের লিখিত পরীক্ষা অনুষ্ঠিত হয়। এই পরীক্ষায় তিন পার্বত্য জেলা ছাড়া ঢাকা ও চট্টগ্রাম বিভাগের ৩ লাখ ৪৯ হাজার ২৯৩ জন পরীক্ষার্থী অংশ নেয়।

সরকারি প্রাথমিক বিদ্যালয়ে সহকারী শিক্ষক নিয়োগ পরীক্ষার তৃতীয় ধাপে ঢাকা-চট্টগ্রাম বিভাগের ২১ জেলার লিখিত পরীক্ষার ফল প্রকাশ করা হয়েছে। ৩ টি পার্বত্য জেলা ছাড়া এতে ২৩ হাজার ৫৭ জন উত্তীর্ণ হয়েছেন।